EkBass/fiwiki-20250220-pages-articles huggingface dataset:
Joachim Björklund

Joachim Björklund (s. 15. maaliskuuta 1971 Växjö, Ruotsi) on ruotsalainen jalkapalloilija. Pelipaikaltaan hän oli keskuspuolustaja.Joachim Björklund National Football Teams -sivustolla Hän pelasi Ruotsin maajoukkueessa 75 ottelua vuosina 1991–2000. == Lähteet == Luokka:Ruotsalaiset jalkapalloilijat Luokka:Vuonna 1971 syntyneet Luokka:Elävät henkilöt
Hyvää yötä Bangkok

Hyvää yötä Bangkok on suomalaisen Neljä Ruusua -yhtyeen neljäs studioalbumi, joka julkaistiin lokakuussa 1990. Levyn on tuottanut Dan Tigerstedt.Hyvää yötä Bangkok -albumin kansilehtinen. Albumilla kitaristi Petteri ”Kode” Koistinen ryhtyi ottamaan suurempaa sävellysvastuuta laulaja Ilkka Alangon sävellettyä valtaosan yhtyeen kappaleista kolmella ensimmäisellä albumilla. Levyllä tuotiin mukaan syntetisaattoreita, sekvensserejä ja rumpukoneita, ja vaikutteita yhtye otti muun muassa Depeche Modelta ja U2:lta. Hyvää yötä Bangkok nousi Suomen virallisen albumilistan sijalle viisi ja ylitti kultarajan. Yhteensä listaviikkoja levylle kertyi 21. ”Sukellus” julkaistiin ensimmäisenä singlenä, ja se nousi singlelistan sijalle 16 ja radiosoittolistan sijalle kahdeksan. Kappaleella vierailee Dingo-yhtyeen Neumann, ja siihen kuvattiin myös musiikkivideo. ”Hyvää yötä” julkaistiin toisena singlenä. Kolmas single ”Elämä” nousi singlelistan sijalle viisi ja radiolistan sijalle kymmenen. == Kappaleet == Kaikki san. Ilkka Alanko ja sov. Neljä Ruusua. == Arvostelut == Helsingin Sanomat positiivinen Helsingin Sanomat kehui, kuinka uusista elementeistä huolimatta albumin ”kokonaisuus ei hajoa käsiin vaan siihen tulee lisää ulottuvuutta”. Arvostelussa todettiin myös, kuinka ”jokainen kappale on toteutettu omilla ehdoillaan mutta silti osana levyn kokonaistunnelmaa”. == Tekijät == Neljä Ruusua * Ilkka Alanko * Kode Koistinen * Lade Laakkonen * Kämy Kämäräinen Muut esiintyjät * Neumann – laulu (2) Tuotanto * Dan Tigerstedt – tuotanto, äänitys, miksaus * Pauli Saastamoinen – masterointi * Mika Jussila – kaiverrus * Jani Nordström – kannen ulkoasu * Kari Riipinen – etukannen valokuva * Mimma Laukka-Kiikkala – takakannen valokuva * Anne Kinnunen, Jon Vihervä, Kai Andersson – sisäpussin valokuvat == Lähteet == Luokka:Neljän Ruusun albumit Luokka:Vuoden 1990 albumit Luokka:Suomalaiset rockalbumit
Frederick Horsman Varley

Frederick Horsman Varley (2. tammikuuta 1881 Sheffield, Englanti – 8. syyskuuta 1969 Toronto, Kanada) oli taidemaalari. Hän vietti nuorena paljon aikaa Englannin maaseudulla, ja hänestä tuli hengellinen, mutta hän etsi jumaluutta kirkon sijaan luonnosta. Hän opiskeli Sheffield School of Artissa (1892–1900) ja sitten Belgian Antwerpenissä vuoteen 1902. Kanadassa hän asui vuodesta 1912. Hän saavutti menestystä sota-aiheisilla teoksillaan ja maalasi lisäksi muun muassa muotokuvia. Hän oli Group of Seven -taiteilijaryhmän perustajajäseniä 1920, mutta ei innostunut muun ryhmän tavoin Ontarion maisemista.The Canadian Encyclopedia: Frederick Horsman Varley == Lähteet == Luokka:Kanadalaiset taidemaalarit Luokka:Vuonna 1881 syntyneet Luokka:Vuonna 1969 kuolleet
Kyhmyiguaani

Kyhmyiguaani eli pientenantillieniguaani (Iguana delicatissima) on leguaanien heimoon kuuluva liskolaji, joka on kotoperäinen Pienillä-Antilleilla. Se elää Anguillan, Bonairen, Sint Eustatiuksen, Saban, Dominican, Guadeloupen, Martiniquen ja Saint-Barthélemyn saarilla. Kyhmyiguaani risteytyy luonnossa iguaanin kanssa. Iguaanin leviäminen kyhmyiguaanin levinneisyysalueella on lajin suurin uhka. Kyhmyiguaani luokitellaan äärimmäisen uhanalaiseksi lajiksi. == Kuvagalleria == Iguana delicatissima au sol.JPG Iguana delicatissima dans des branches.JPG Lesser Antillean Iguana Dominica.jpg == Lähteet == == Aiheesta muualla == * Arkive: Lesser Antillean iguana Luokka:Liskot Luokka:Uhanalaiset matelijat Luokka:Äärimmäisen uhanalaiset lajit
Xcas

Xcas (avoin lähdekoodi) on matemaattiseen käyttöön tarkoitettu tietokoneohjelma. Xcas on pohjimmiltaan käyttöliittymä, joka on Microsoft Windows-, Apple MacOS- ja Linux / Unix -tietokoneiden algebra-järjestelmä (CAS). Giac kirjoitetaan ohjelmointikielellä C++. == OS == Microsoft Windows-, Apple MacOS- ja Linux / Unix == Features == Xcas voi ratkaista yhtälöt ja piirtää kaavioita. == Komennot (otteita) == * Yhtälö: solve(yhtälö,x) * Integraalifunktio: int(funktio,x) * Differentiaaliyhtälö: desolve(y'=k*y,y) Lähde: == Historia == Xcas ja Giac ovat avoimen lähdekoodin hankkeita, joita Bernard Parisse johti Joseph Fourier -yliopiston Grenoblen (Isère) Ranskassa vuodesta 2000 lähtien. Xcas ja Giac perustuvat aiempaan Erable-hankkeen kokemukseen. == Lähteet == * https://www-fourier.ujf- grenoble.fr/~parisse/giac.html === Viitteet === Luokka:Matematiikkaohjelmistot
Sanzana

Sanzana on maalaiskunta ja sen keskuskylä Sikasson alueen Sikasson piirissä Malissa. Se sijaitsee 60 kilometriä Sikassosta luoteeseen. Kunnassa on 11 300 ja kylässä 3 800 asukasta (vuonna 2009). Sanzanan kunnan pinta-ala on noin 240 neliökilometriä. Se rajoittuu pohjoisessa Sikasson piirin Kignanin ja Kourouman, idässä Klélan, etelässä Gongasson ja Doumanaban sekä lännessä Mirian ja Tellan kuntiin. Kuntaan kuuluu seitsemän kylää. Asukkaat ovat etupäässä senufoja. Lisäksi on jonkin verran dogoneja, miniankoja, fulbeja ja bambaroita. Uskontoja ovat animismi, islam ja kristinusko. Kignanin kautta kulkee Gongasson ja Fanan välinen maantie. Paikallisia elinkeinoja ovat maanviljely, karjanhoito, keräily, pienimuotoinen kaupankäynti ja kalastus. Tärkeimmät viljelykasvit ovat hirssi, durra, maissi, riisi sekä myytäväksi kasvatettavat puuvilla, maapähkinä ja pavut. Kotieläimiä ovat naudat, lampaat, vuohet, aasit ja siipikarja. Sanzanassa pidetään viikoittaiset markkinat. ==Lähteet== Luokka:Malin kunnat Luokka:Sikasson piiri
N’Tjikouna

N’Tjikouna on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta lounaaseen. Kunnassa on 3 800 ja kylässä 2 300 asukasta (vuonna 2009). N’Tjikounan kunta rajoittuu pohjoisessa, lännessä ja etelässä Sikasson piirin Finkolo Ganadougoun ja idässä Lobougoulan kuntiin. Maisemaa leimaavat tasangot ja alangot. Ilmasto on sudanilais-sahelilainen. Kuntaan kuuluu neljä kylää. Asukkaat ovat etupäässä fulbeja. Lisäksi on bambaroita ja senufoja. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat puuvilla, hirssi, durra, maissi, riisi, maapähkinä, pavut, vihannekset ja hedelmät. ==Lähteet== Luokka:Malin kunnat Luokka:Sikasson piiri
Sokourani-Missirikoro

Sokourani-Missirikoro on maalaiskunta ja sen keskuskylä Sikasson alueen Sikasson piirissä Malissa. Se sijaitsee 15 kilometriä Sikassosta lounaaseen. Kunnassa on 3 400 ja kylässä 1 600 asukasta (vuonna 2009). Soukourani- Missirikoron kunta rajoittuu koillisessa Sikasson, kaakossa Kapalan, lounaassa Lobougoulan ja luoteessa Missirikoron kuntiin. Kuntaan kuuluu viisi kylää. Asukkaat ovat etupäässä senufoja. Yleisimmät kielet ovat senufo ja bambara. Paikallisia elinkeinoja ovat maanviljely, karjanhoito ja keräily. Tärkeimmät viljelykasvit ovat puuvilla, maissi, hirssi, durra, vihannekset ja hedelmät. ==Lähteet== Luokka:Malin kunnat Luokka:Sikasson piiri
Tella

Tella on maalaiskunta ja sen keskuskylä Sikasson alueen Sikasson piirissä Malissa. Se sijaitsee 110 kilometriä Sikassosta luoteeseen. Kunnassa on 7 600 ja kylässä 1 600 asukasta (vuonna 2009). Tellan kunta rajoittuu koillisessa Sikasson piirin Koumankoun ja Kignanin, kaakossa Sanzanan, etelässä Mirian, lounaassa Dembelan ja luoteessa Koulikoron alueen Dioïlan piirin Bancon kuntiin. Maisemaa leimaavat kukkulat, ylängöt ja alangot. Tärkein vesistö on Bagoén sivujoki Mani. Ilmasto on sudanilais-sahelilainen. Kasvillisuus on pensassavannia. Kuntaan kuuluu kahdeksan kylää. Asukkaat ovat etupäässä bambaroita. Lisäksi on senufoja ja jonkin verran fulbeja. Vallitseva uskonto on islam, mutta senufot harjoittavat myös kristinuskoa ja animismia. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra sekä myytäväksi kasvatettavat puuvilla, kenaf, maapähkinä ja riisi. Kotieläimiä ovat naudat, lampaat, vuohet ja siipikarja. ==Lähteet== Luokka:Malin kunnat Luokka:Sikasson piiri
Berceuse (Armas Järnefelt)

Berceuse eli Kehtolaulu on kapellimestari-säveltäjä Armas Järnefeltin sävellys vuodelta 1904, alun perin pienelle orkesterille kirjoitettu, mutta Järnefelt teki siitä sovitukset myös pianolle sekä viululle ja pianolle. Paul Salminen on sovittanut sen kanteleelle. Sävellys tunnetaan myös lauluna ainakin kolmena suomenkielisenä sanoituksena, Jooseppi Mustakallion (ensilevytys 1906), Ilta Koskimiehen (1926) ja Aulikki Oksasen (2008). Berceuse on Järnefeltin tunnetuin teos, ja kansainvälisesti yksi tunnetuimmista suomalaisista taidemusiikin sävellyksistä. Sitä esitetään usein hautajaisissa. Kirjailija Juhani Peltosen koomisen ylivoimainen ja eksentrinen Elmo-urheilijahahmo toivoo voittojaan juhlistettavan Maamme-laulun sijasta Järnefeltin Kehtolaululla. ==Lähteet== Luokka:1900-vuosikymmenen musiikkiteokset
Just Cause 4

Just Cause 4 on Avalanche Studiosin kehittämä ja Square Enixin julkaisema toimintaseikkailupeli, joka julkaistiin PlayStation 4:lle, Xbox Onelle ja Windowsille 4. joulukuuta 2018. == Juoni == Peli sijoittuu Solisin kuviteelliseen valtioon, joka sijaitsee Etelä-Amerikassa. Solis on yksityisarmeija Black Handin kotipaikka, Black Hand on esiintynyt muissa Just Cause -peleissä. Pelin pääantagonisti on Black Handin johtaja Gabriela.https://www.youtube.com/watch?v=xhAMpq9-Ccc == Pelaaminen == Just Cause 4 on kolmannen persoonan toimintaseikkailupeli. Pelisarjan ”tavaramerkki” grappler kuuluu myös Just Cause 4:ään. Grapplerissa on enemmän "tethereitä"( naru, kiinnike) kuin koskaan ennen, ja grapplerissä uusina ominaisuuksina on air lifter (kiinnikeestä tuleva ilmapallo) ja booster(työntövoimaa tuova suihkemoottori). Pelin joissakin aseissa on toissijainen ominaisuus, esimerkiksi kannettava suojakilpi, ohjuksenohjaus, burst-ammunta ja aseesta ammuttavia droneja.https://www.youtube.com/watch?v=JFGYy72viKo == Vastaanotto == IGN antoi pelille arvosanaksi 7.9/10 arvostelussaan. == Ääninäyttelijät == == Lähteet == == Aiheesta muualla == * * Luokka:Vuoden 2018 videopelit Luokka:PlayStation 4 -pelit Luokka:Xbox One -pelit Luokka:Windows-pelit Luokka:Avalanche Studios
Berceuse

Berceuse voi tarkoittaa seuraavia: * kehtolaulu * Berceuse eli Kehtolaulu, Armas Järnefeltin teos useine sovituksineen * ”Berceuse” Charles Ivesin sarjasta 114 Songs (1922) * Berceuse pianolle, Frédéric Chopinin sävellys * Berceuse pianolle As-duuri, Op. 72, No. 2, Pjotr Tšaikovskin sävellys * Berceuse sellolle ja pianolle, Frank Bridgen sävellys * Berceuse sur deux notes qui cornent, Jehan Alainin urkuteos vuodelta 1929 * Berceuse sur le nom de Gabriel Fauré viululle ja pianolle (1922), Maurice Ravelin sävellys * Brahmsin kehtolaulu * Ferruccio Busonin kolme sävellystä: **Berceuse C-duuri Op. 2 pianolle **Berceuse pianolle **Berceuse élégiaque * Gabriel Faurén kaksi sävellystä, op. 2 ja op. 56, No. 1 Monen muunkin säveltäjän tuotannossa on tämän niminen teos tai teoksen osa.
Tiankadi

Tiankadi on maalaiskunta Sikasson alueen Sikasson piirissä Malissa. Sen keskuskylä Zibangolola sijaitsee 75 kilometriä Sikassosta luoteeseen. Kunnassa on 4 700 ja keskuskylässä 1 400 asukasta (vuonna 2009). Tiankadin kunta rajoittuu luoteessa ja pohjoisessa Sikasson piirin Mirian, idässä Doumanaban sekä etelässä ja lounaassa Kofanin kuntiin. Maisemaa leimaavat kukkulat ja sadekaudella täyttyvät jokilaaksot. Ilmasto on sudanilais-sahelilainen. Kasvillisuus on pensassavannia. Kuntaan kuuluu kolme kylää. Asukkaat ovat etupäässä senufoja. Lisäksi on miniankoja, bambaroita ja fulbeja. Seudun liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, durra, riisi, maapähkinä ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Malin kunnat Luokka:Sikasson piiri
Deb Haaland

Debra Anne Haaland (s. 2. joulukuuta 1960 Winslow, Arizona) on yhdysvaltalainen poliitikko New Mexicon osavaltiosta, jonka Joe Biden nimitti Yhdysvaltain sisäministeriksi virkakautensa alussa 2021. Hän on New Mexicon demokraattien entinen puheenjohtaja ja Yhdysvaltain edustajainhuoneen jäsen tammikuusta 2019 alkaen. Äitinsä puolelta hän on taustaltaan pueblo- intiaaneihin lukeutuva Laguna-pueblo. Haalandin isä oli amerikannorjalainen. Haaland on Sharice Davidsin ohella kaikkien aikojen ensimmäinen alkuperäiskansaan kuuluva nainen Yhdysvaltain kongressissa. Heidät molemmat valittiin Yhdysvaltain edustajainhuoneeseen vuoden 2018 vaaleissa. Demokraatit ovat voittaneet Haalandin vaalipiirissä kaikki kongressivaalit vuodesta 2008 alkaen. Vaalipiirin saama arvo Cook Partisan Voting Indexissä on D+7, eli demokraattien kannatus on siellä seitsemän prosenttiyksikköä maan keskiarvoa korkeampi. Haaland sai vaalipiirissään 59 prosentin kannatuksen. ==Lähteet== Luokka:Yhdysvaltain sisäministerit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Joe Bidenin hallituksen jäsenet Luokka:Amerikannorjalaiset Luokka:Vuonna 1960 syntyneet Luokka:Elävät henkilöt Luokka:Yhdysvaltalaiset intiaanipoliitikot
Wateni

Wateni on maalaiskunta Sikasson alueen Sikasson piirissä Malissa. Sen keskuskylä N’Tjila sijaitsee 102 kilometriä Sikassosta länteen. Kunnassa on 6 200 ja keskuskylässä 1 300 asukasta (vuonna 2009). Watenin kunnan pinta-ala on 200 neliökilometriä. Se rajoittuu pohjoisessa Sikasson piirin Benkadin, idässä Blendion, etelässä Niénan ja lännessä Bougounin piirin Koumantoun ja Wolan kuntiin. Pinnanmuodostusta leimaavat ylängöt ja tasangot. Länsirajalla virtaa Bagoéjoki. Seutu kuuluu Sudanin vyöhykkeeseen. Kasvillisuus on savannia. Kuntaan kuuluu 12 kylää. Asukkaat ovat fulbeja ja bambaroita. Yleisin kieli on bambara. Vallitseva uskonto on islam. N’Tjilasta on yhteys seitsemän kilometrin päässä sijaitsevalle Bamakon ja Sikasson väliselle RN7-maantielle. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maissi, riisi ja fonio sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. Kalastusta harjoittavat Ségoun ja Moptin alueilta tulevat bozot. Käsityöläiset tekevät saviastoita, kankaita ja jalkineita. N’Tjilassa ja Bougoulabassa pidetään viikoittaiset markkinat. ==Lähteet== Luokka:Malin kunnat Luokka:Sikasson piiri
Isonkyrön 1700-luvun markkinat

Isonkyrön 1700-luvun markkinat on järjestetty Isossakyrössä Pohjanmaan ja Etelä-Pohjanmaan maakuntien rajalla vuodesta 1994 lähtien. Tapahtuma on vakiinnuttanut paikkansa käsityöläismarkkinoiden keskuudessa. 1700-luvun markkinat ovatkin kolmanneksi suurimmat vanhan ajan markkinat Suomessa. Markkinat järjestetään joka vuosi elokuun toisena viikonloppuna kulttuurihistoriallisella museoalueella, Isonkyrön vanhan kirkon kupeessa. Tapahtumaan osallistuu vuosittain tuhansia kävijöitä niin läheltä kuin kaukaa. Myyjiä saapuu vuosittain noin 130 eri puolilta Suomea ja osa muualta Euroopasta. Yhteistä myyjille on käsityön sekä vanhanajan perinteiden kunnioittaminen. Markkinoilla on tarjolla myös aiheeseen liittyviä oheistapahtumia kuten historialuentoja, historian elävöittäjiä, musiikkiesityksiä, teatteriesityksiä, ohjelmaa lapsille sekä käsityöläisten työnäytöksiä. Isonkyrön 1700-luvun markkinat on kulttuuritapahtuma, joka omalta osaltaan ylläpitää aitoa, vanhaa talonpoikaiskulttuuria. Lisäksi tapahtuma luo puitteet kävijöille aidon käsityöperinteen, kestävän kehityksen ja läsnäolon merkityksestä nykypäivän arjessa. Markkinoita on järjestetty yksittäisten henkilöiden talkoovoimalla sekä paikkakunnan yhdistysten, kuten paikallisen kotiseutuyhdistyksen jaoston avulla. Napuen taistelun ennallistamisnäytös on järjestetty Isonkyrön 1700-luvun markkinoiden yhteydessä vuonna 2014. == Lähteet == * Isonkyrön kunta * * * * * * * === Viitteet === Luokka:Isonkyrön tapahtumat Luokka:Käsityöt Luokka:Markkinat
Kuningaskäärmeet

Kuningaskäärmeet (Lampropeltis) on tarhakäärmeiden heimoon kuuluva käärmesuku. Niitä tavataan Amerikan mantereelta, jossa niiden levinneisyysalue ulottuu Kanadasta aina Ecuadoriin asti. Lajit ovat sopeutuneet erilaisiin elinympäristöihin. Ne vaihtelevat väriltään suuresti ja kasvavat 60–180 sentin pituisiksi. Kuningaskäärmeet eivät ole myrkyllisiä. Ne saalistavat monenlaisia pieniä nisäkkäitä, sammakkoeläimiä ja liskoja, jotka ne yleensä tappavat sekä kuristamalla että puremalla. Kuningaskäärmeet syövät myös pienempiä käärmeitä, joiden myrkylle ne ovat immuuneja. == Lajit == Sukuun kuuluu 25 lajia: * HondurasinmaitokäärmeO’Shea 2009, s. 142 (Lampropeltis abnorma) * Lampropeltis alterna * Meksikonmaitokäärme (Lampropeltis annulata) * KaliforniankuningaskäärmeO’Shea 2009, s. 140 (Lampropeltis californiae) * Lampropeltis calligaster * Lampropeltis catalinensis * Helakkamaitokäärme (Lampropeltis elapsoides) * Lampropeltis extenuata * Kuningaskäärme (Lampropeltis getula) * Lampropeltis greeri * Täpläkuningaskäärme (Lampropeltis holbrooki) * Lampropeltis knoblochi * Lampropeltis leonis * Lampropeltis mexicana * Ecuadorinmaitokäärme (Lampropeltis micropholis) * Idänmustakuningaskäärme (Lampropeltis nigra) * Lampropeltis occipitolineata * Sinaloanmaitokäärme (Lampropeltis polyzona) * Sonorankuningaskäärme (Lampropeltis pyromelana) * Lampropeltis rhombomaculata * Lampropeltis ruthveni * Aavikonkuningaskäärme (Lampropeltis splendida) * Maitokäärme (Lampropeltis triangulum) * Lampropeltis webbi * Kaliforniankuningaskäärme (Lampropeltis zonata) == Lähteet == * === Viitteet === == Aiheesta muualla == * http://www.herpetomania.fi/marikan_herppisivut/kuningaskaarmeet.html Luokka:Tarhakäärmeet
Stay (Toojin kappale)

Stay on Toojin esittämä kappale, joka edusti Norjaa vuoden 2012 Eurovision laulukilpailussa Azerbaidžanin Bakussa. Kappale kilpaili Euroviisujen toisessa semifinaalissa, jossa se sijoittui kymmenenneksi ja selviytyi finaaliin. Finaalissa kappale sijoittui viimeiseksi 7 pisteellä. == Lähteet == Luokka:Norjan euroviisuedustuskappaleet Luokka:Vuoden 2012 euroviisuedustuskappaleet
335-vuotinen sota

335-vuotinen sota () oli teoreettinen sota – oikeastaan sotatila – joka vallitsi Alankomaiden ja Yhdistyneelle kuningaskunnalle kuuluvien Scillynsaarten välillä. Sotatila kesti 335 vuotta, sillä rauhansopimus Scillynsaarten ja Alankomaiden välillä unohdettiin solmia. Sodassa ei käyty yhtään taistelua. Sotatila alkoi vuonna 1651 ja rauhansopimus tehtiin vasta vuonna 1986. Nimellinen 335-vuotinen sotatila on yksi maailmanhistorian pisimmistä. ==Tausta== 335-vuotisen sodan juuret olivat Englannin sisällissodassa. Siinä pääministerin valtaa kannattaneet parlamentaristit ja kuninkaan valtaa kannattaneet rojalistit eli kavaljeerit taistelivat maan hallinnasta. Alankomaat tuki sodan alussa kavaljeereja, mutta vaihtoi puolta kun alkoi näyttää siltä että parlamentaristit voittavat sodan. Rojalistien laivasto oli vetäytynyt Scillynsaarille ja hollantilainen amiraali Maarten Tromp päätti purjehtia sinne laivasto-osastonsa kanssa, vaatiakseen rojalisteilta korvauksia sodassa kärsityistä vahingoista. Rojalistit eivät suostuneet Trompin vaatimuksiin, minkä seurauksena Tromp julisti sodan Scillynsaarille. Trompin valtuuksista sodanjulistukselle on kiistelty, eivätkä historioitsijat ole päässet sen pätevyydestä yksimielisyyteen. ==Sota== Alankomaiden laivasto piiritti Scillynsaaria alkaen 30. maaliskuuta 1651. Kolmen kuukauden jälkeen rojalistit antautuivat, kun parlamentaristit nousivat maihin amiraali Robert Blaken johdolla. Hollantilaiset purjehtivat kotiin, mutta unohtivat peruuttaa Scillynsaarille julistamansa sotatilan. Englannin sisällissota päättyi syyskuussa 1651 ja sotatoimet loppuivat siihen. Vuonna 1985 scillynsaarelainen historioitsija Roy Duncan huomasi, ettei virallista rauhansopimusta ollut koskaan solmittu. Hän kirjoitti Alankomaiden Lontoon suurlähetystöön tiedustellakseen asiasta. Suurlähetystö teki asiasta selvityksen ja totesi, ettei rauhaa tosiaan ollut solmittu. ==Rauhansopimus== Duncan kutsui Alankomaiden suurlähettilään Rein Huydecoperin käymään Scillynsaarilla ja solmimaan rauhansopimuksen. Huydecoper matkusti paikalle ja sopimus allekirjoitettiin 17. huhtikuuta 1986. Sopimukseen ei kuulunut mitään ehtoja. Huydecoper vitsaili sopimusta allekirjoittaessaan: ”On varmasti ollut kauheaa tietää, että olisimme voineet hyökätä milloin tahansa.” ==Lähteet== Luokka:Scillynsaaret Luokka:Alankomaiden historia Luokka:Yhdistyneen kuningaskunnan sotahistoria Luokka:Cornwallin historia
Alvedansen

Alvedansen on Christine Guldbrandsen esittämä kappale, jolla hän edusti Norjaa vuoden 2006 Eurovision laulukilpailussa Kreikan Ateenassa. Norja pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 14. 36 pisteellä. == Lähteet == Luokka:Norjan euroviisuedustuskappaleet Luokka:Vuoden 2006 euroviisuedustuskappaleet
High (Knut Anders Sørumin kappale)

High on Knut Anders Sørumin esittämä kappale, joka edusti Norjaa vuoden 2004 Eurovision laulukilpailussa Turkin Istanbulissa. Norja pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui viimeiseksi 3 pisteellä. == Lähteet == Luokka:Norjan euroviisuedustuskappaleet Luokka:Vuoden 2004 euroviisuedustuskappaleet
Zanférébougou

Zanférébougou on maalaiskunta ja sen keskuskylä Sikasson alueen Sikasson piirissä Malissa. Se sijaitsee 55 kilometriä Sikassosta länteen. Kunnassa on 4 700 ja kylässä 3 000 asukasta (vuonna 2009). Zanférébougoun kunnan pinta-ala on 118 neliökilometriä. Se rajoittuu lännessä Sikasson piirin Finkolo Ganadougoun ja muissa ilmansuunnissa Kapolondougoun kuntaan. Maisemaa leimaavat ylängöt ja laaksot. Ilmasto on sudanilais-sahelilainen. Kuntaan kuuluu kolme kylää. Asukkaat ovat senufoja, bambaroita ja fulbeja. Uskontoja ovat islam ja kristinusko. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra, riisi sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. ==Lähteet== Luokka:Malin kunnat Luokka:Sikasson piiri
Ampumahiihdon maailmanmestaruuskilpailut 2023

Ampumahiihdon maailmanmestaruuskilpailut 2023 olivat järjestyksessään 53. Kansainvälisen ampumahiihtoliiton järjestämät maailmanmestaruuskilpailut. Ne järjestettiin 8.–19. helmikuuta 2023 Saksan Oberhofissa. Oberhof järjesti edellisen kerran MM-kilpailut vuonna 2004. == Valinta == Kilpailujen järjestäjä valittiin IBU:n kongressissa 9. syyskuuta 2018 Porecissa, Kroatiassa. Kilpailujen järjestäjäehdokkaita oli kongressin virallisella ehdokaslistalla kaksi: Tšekin Nové Město na Moravě ja Saksan Oberhof, joiden väliltä isäntä valittiin äänestämällä. Oberhof voitti Nové Město na Moravěn äänestyksessä äänin 28–21. Äänestystulokset Paikkakunta Maa Äänet Oberhof 28 Nové Město na Moravě 21 ==Mitalistit== ===Miehet=== 10 km pikakilpailu 23.21,7 (1+0) 23.36,5 (0+0) 24.01,6 (0+1) 12,5 km takaa-ajo 33.34,5 (0+0+0+0) 34.45,7 (0+0+0+0) 35.28,6 (0+0+0+2) 15 km yhteislähtö 36.42,8 (0+0+0+0) 36.52,4 (0+1+1+0) 37.21,6 (1+1+0+1) 20 km normaalimatka 49.57,5 (0+1+1+0) 51.08,2 (0+0+0+1) 51.08,6 (0+0+1+0) 4 × 7,5 km viesti 1.21.48,8 (0+0) (0+2) (0+1) (0+2) (0+0) (1+3) (0+1) (0+0) 1.22.27,6 (0+2) (0+3) (0+0) (1+3) (0+0) (0+3) (0+3) (0+0) 1.23.28,7 (0+1) (1+3) (0+2) (0+1) (0+1) (0+1) (0+3) (0+1) ===Naiset=== 7,5 km pikakilpailu 21.19,7 (0+0) 21.21,9 (0+0) 21.45,9 (0+0) 10 km takaa-ajo 32.00,8 (0+0+0+1) 32.27,8 (1+0+1+2) 32.38,5 (0+1+1+1) 12,5 km yhteislähtö 36.40,0 (1+1+0+0) 36.44,8 (0+1+0+0) 37.00,8 (1+1+0+1) 15 km normaalimatka 43.36,1 (1+0+0+0) 43.46,4 (0+0+0+0) 44.04,1 (0+0+0+1) 4 × 6 km viesti 1.14.39,7 (0+0) (0+0) (0+0) (0+1) (0+0) (0+1) (0+0) (0+0) 1.15.04,4 (0+0) (0+0) (0+2) (0+0) (0+1) (0+2) (0+0) (0+2) 1.15.35,4 (0+2) (0+0) (0+1) (2+3) (0+1) (0+2) (0+2) (0+0) ===Sekakilpailut=== 1.04.41,0 (0+0) (1+3) (0+0) (0+2) (0+0) (0+0) (0+3) (0+1) 1.04.53,5 (0+0) (0+1) (0+0) (0+1) (0+1) (0+2) (0+0) (0+1) 1.05.37,8 (0+1) (0+0) (0+1) (0+0) (0+2) (0+2) (0+3) (0+0) 35.37,1 (0+2) (0+0) (0+1) (0+0) (0+0) (0+0) (1+3) (0+0) 35.50,9 (0+0) (0+1) (0+1) (0+0) (0+1) (0+1) (0+1) (0+1) 36.28,1 (0+0) (0+1) (0+1) (0+1) (0+0) (0+2) (0+1) (2+3) == Mitalitaulukko == Isäntämaa 1 5 5 3 13 2 3 3 5 11 3 2 0 2 4 4 1 2 0 3 5 1 1 2 4 6 0 1 0 1 Yhteensä Yhteensä 12 12 12 36 == Lähteet == *
Zangaradougou

Zangaradougou on maalaiskunta ja sen keskuskylä Sikasson alueen Sikasson piirissä Malissa. Se sijaitsee 15 kilometriä Sikassosta koilliseen. Kunnassa on 7 300 ja kylässä 2 300 asukasta (vuonna 2009). Zangaradougoun kunta rajoittuu koillisessa ja kaakossa Sikasson piirin Danderesson, lounaassa Sikasson ja luoteessa Diomaténén ja Kafouziélan kuntiin. Maisemaa leimaavat kukkulat, ylängöt ja tasangot. Ilmasto on sudanilais-guinealainen. Kasvillisuus on metsäsavannia ja galleriametsiä. Kuntaan kuuluu viisi kylää. Asukkaat ovat etupäässä senufoja. Lisäksi on bambaroita ja jonkin verran fulbeja. Islam valtaa alaa animismilta. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra ja riisi. Myytäväksi kasvatetaan perunaa, bataattia ja puuvillaa. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, kalastusta ja pienimuotoista kaupankäyntiä. ==Lähteet== Luokka:Malin kunnat Luokka:Sikasson piiri
Zaniena

Zaniena on maalaiskunta ja sen keskuskylä Sikasson alueen Sikasson piirissä Malissa. Se sijaitsee 95 kilometriä Sikassosta länteen. Kunnassa on 7 100 ja kylässä 1 800 asukasta (vuonna 2009). Zanienan kunnan pinta-ala on 182 neliökilometriä. Se rajoittuu pohjoisessa ja idässä Sikasson piirin Niénan, etelässä Minikon ja lännessä Kolondiéban piirin Tousséguélan ja Kolosson kuntiin. Maisemaa leimaavat tasangot, matalat kukkulat sekä koillisen ja lounaan ylängöt. Länsirajalla virtaa Bagoé, johon laskee kaksi Koba-nimistä sivujokea. Ilmasto on sudanilais-sahelilainen. Kuntaan kuuluu 11 kylää, joiden perinteinen yhteisnimitys on Sidibédougou. Asukkaat ovat etupäässä gana- fulbeja ja bambaroita. Vallitseva uskonto on islam, jonka rinnalla elää animistisia perinteitä. Seudun pääelinkeino on maanviljely. Tärkeimmät viljelykasvit ovat maissi, hirssi, durra, riisi ja puuvilla. ==Lähteet== Luokka:Malin kunnat Luokka:Sikasson piiri
Natalia (kappale)

Natalia on Kaj Chydeniuksen Elvi Sinervon runoon säveltämä poliittinen laulu vuodelta 1970. Chydenius sävelsi runon Pekka Milonoffin ohjaamaan, Elvi Sinervosta kertovaan teatteriesitykseen Isänmaalle vaaralliset henkilöt. Laulun levytti lauluyhtye Agit-Prop paria vuotta myöhemmin 1972. Laulu alkaa sanoilla ”Maa vieras on ja kylmä kevät sen...” Runoilija Elvi Sinervo kirjoitti Natalia-runon sellitoveristaan istuessaan jatkosodan aikana poliittisena vankina Hämeenlinnan vankilassa. Tämä oli vakoilusta tuomittu venäläissukuinen Suomen kansalainen Natalia Tusula-Vereschjagin (1902–1974), joka oli asunut Ukrainassa nelisen vuotta. Miska Rantanen tutki naisen taustoja laajaan artikkeliin, joka julkaistiin Helsingin Sanomien sunnuntaisivuilla 12.12.2004. ==Lähteet== ==Aiheesta muualla== *Q-teatterin kuoro esittää ”Natalian”, Ylen Elävä arkisto Luokka:Suomalaiset työväenlaulut Luokka:Vuoden 1972 kappaleet Luokka:Kaj Chydeniuksen säveltämät kappaleet
Knut Fridell

Knut Hilding Fridell (8. syyskuuta 1908 Uddevalla, Ruotsi – 3. helmikuuta 1992 Uddevalla, Ruotsi) oli ruotsalainen vapaapainija ja olympiavoittaja. Berliinin olympialaisissa 1936 Fridell sai olympiavoiton alle 87 kg:n sarjassa, kun hän voitti kaikki neljä otteluaan. Vuonna 1934 Fridell voitti Euroopan-mestaruuden alle 87 kg:n sarjassa. Fridell edusti urallaan Uddevalla IS:ää paitsi olympiavoittovuonna 1936, jolloin hän muutti harjoitusvastuksen takia Karlstadiin ja edusti BK Orionia == Lähteet == Luokka:Ruotsalaiset vapaapainijat Luokka:Ruotsalaiset olympiavoittajat Luokka:Vuonna 1908 syntyneet Luokka:Vuonna 1992 kuolleet
Sibirila

Sibirila on maalaiskunta Sikasson alueen Bougounin piirissä Malissa. Sen keskuskylä Manankoro sijaitsee lähellä Norsunluurannikon rajaa 125 kilometriä Bougounista etelään. Kunnassa on 30 800 ja keskuskylässä 6 500 asukasta (vuonna 2009). Sibirilan kunta rajoituu pohjoisessa Bougounin piirin Yiridougoun ja Garalon, lännessä Yinindougoun ja idässä Kolondiéban piirin Fakolan kuntiin sekä etelässä Norsunluurannikkoon. Kunnan rajalla virtaa Baoulén sivujoki Degou. Kuntaan kuuluu 25 kylää. Asukkaista 85 % on bambaroita. Lisäksi on fulbeja, senufoja, miniankoja, dogoneja ja boboja. Manankoron kautta kulkee Bougounista Norsunluurannikon Odiennéen johtava maantie. Paikallisia elinkeinoja ovat maanviljely, karjanhoito, kalastus ja kaupankäynti. Manankorossa pidetään viikoittain suuret markkinat. ==Lähteet== Luokka:Bougounin piiri Luokka:Malin kunnat
Komorien kansalliskirjasto

Komorien kansalliskirjasto (täsmällisemmin: , vapaasti suom. (Komorien) Kansallisarkiston ja tutkimuskeskuksen yhteydessä toimiva kansalliskirjasto) on saarivaltio Komorien pääkaupungissa Moronissa toimiva kansalliskirjasto. Kansalliskirjasto on perustettu vuonna 1979. Kirjaston kokoelmiin kuuluu yli 10 000 nimikettä. Komorien kansallisbibliografia julkaistiin ensimmäisen kerran vuonna 1992. Aikuisten, yli 15-vuotiaiden komorilaisten lukutaito oli YK:n kehitysohjelma UNEPin mukaan 77,8 prosenttia vuonna 2015. ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) *CNDRS: Bibliothèque Nationale (arkistoitu websivu 3/2016) (cndrs-comores.org) Luokka:Afrikan kirjastot Luokka:Kansalliskirjastot Luokka:Komorien rakennukset ja rakennelmat Luokka:Komorilainen kulttuuri Luokka:Moroni
Itäinen kumppanuus

Itäinen kumppanuus on Euroopan unionin ja kuuden itäisen Euroopan maan, Armenian, Azerbaidžanin, Georgian, Moldovan, Ukrainan ja Valko-Venäjän yhteinen naapuruuspolitiikka. Kumppanuus solmittiin vuonna 2009. Ajatuksen kumppanuudesta esittivät Ruotsin ulkoministeri Carl Bildt ja Puolan ulkoministeri Radosław Sikorski vuonna 2008. Ohjelman tavoitteena on tukea itäisen Euroopan ja Etelä-Kaukasian kumppanimaiden vakautta, demokratiaa, oikeusvaltiokehitystä ja kaupan vapauttamista. Sen tarkoitus on tuoda Itä- Euroopan maat yhteiskunnallisesti ja taloudellisesti lähemmäs Euroopan unionia sekä rohkaista niiden omia uudistusprosesseja. EU on vuoden 2017 loppuun mennessä tukenut maita kumppanuuden alettua yhteensä 5,4 miljardilla eurolla. Kauppa EU:n ja kumppanimaiden välillä on lähes kaksinkertaistunut vuodesta 2004 vuoteen 2016. Yhteistyötä EU:n ja kumppanimaiden välillä tapahtuu niin monenvälisesti kuin kahdenvälisestikin. Ukraina, Georgia ja Moldova allekirjoittivat vuonna 2014 assosiaatio- ja vapaakauppasopimukset EU:n kanssa, ja näillä mailla on tällä hetkellä myös viisumivapaus EU:n kanssa. Viides itäisen kumppanuuden huippukokous pidettiin Brysselissä marraskuussa 2017. ==Lähteet== Luokka:Euroopan unionin ulkopolitiikka
Colby Covington

Colby Covington (s. 22. helmikuuta 1988 Clovis, Kalifornia) on yhdysvaltalainen välisarjan vapaaottelija. Hän on otellut UFC:ssä vuodesta 2014 alkaen, jossa Covington oli välisarjan tilapäismestarina vuonna 2018. Hän otteli sen jälkeen varsinaisesta välisarjan mestaruudesta kahdesti, mutta hävisi molemmilla kerroilla Kamaru Usmanille. ==Saavutukset== ===Vapaaottelu=== UFC *Välisarjan tilapäismestaruus ===Paini=== FILA *FILA 77 kg No-Gi Grappling mestaruus (2013) National Collegiate Athletic Association *NCAA Division I All-American out of Oregon State University (2011) *Pac-10 174 lb Conference Championship out of Oregon State University (2010, 2011) National Junior College Athletic Association *NJCAA 165 lb National Championship out of Iowa Central Community College (2007) *NJCAA All-American out of Iowa Central Community College (2007) Oregon State Activities Association *OSAA 171 lb State Championship out of Thurston High School (2006) ==Lähteet== Luokka:Yhdysvaltalaiset painijat Luokka:Yhdysvaltalaiset vapaaottelijat Luokka:Vuonna 1988 syntyneet Luokka:Elävät henkilöt
Videopelivuosi 2019

__NOTOC__ Videopelivuosi 2019 käsittelee vuoden 2019 aikana julkaistuja videopelejä ja videopelimaailman merkittäviä tapahtumia. == Tapahtumia == : 11–13. kesäkuuta - Electronic Entertainment Expo 2019 ===Menneitä tapahtumia=== * Game Developers Conference * Gamescom * Tokyo Game Show * Paris Games Week * GameXpo == Laitteistojulkaisuja == * Mega Drive Mini == Videopelijulkaisuja == Merkintä Ohjelmisto iOS Apple iOS Mac Mac OS Win Microsoft Windows Lin Linux 3DS Nintendo 3DS NS Nintendo Switch PS4 PlayStation 4 PSV PlayStation Vita XOne Xbox One === Tammikuu === : 25. tammikuuta - Resident Evil 2 : 29. tammikuuta - Kingdom Hearts III === Helmikuu === : 15. helmikuuta - Far Cry: New Dawn : 15. helmikuuta - Metro Exodus : 26. helmikuuta - Dirt Rally 2.0 : 26. helmikuuta - Trials Rising === Maaliskuu === : 1. maaliskuuta - Dead or Alive 6 : 5. maaliskuuta - Left Alive : 8. maaliskuuta - Devil May Cry 5 : 15. maaliskuuta - The Division 2 : 22. maaliskuuta - Sekiro: Shadows Die Twice : 29. maaliskuuta - Tropico 6 : 29. maaliskuuta - Yoshi’s Crafted World === Huhtikuu === : 23. huhtikuuta - Mortal Kombat 11 : 25. huhtikuuta - Imperator: Rome : 26. huhtikuuta - Days Gone === Toukokuu === : 14. toukokuuta - A Plague Tale: Innocence : 14. toukokuuta - Rage 2 : 15. toukokuuta - Druidstone: The Secret of the Menhir Forest : 21. toukokuuta - Team Sonic Racing === Kesäkuu === : 21. kesäkuuta - Crash Team Racing Nitro-Fueled : 25. kesäkuuta - Judgment : 28. kesäkuuta - Super Mario Maker 2 ===Heinäkuu=== : 12. heinäkuuta - Dragon Quest Builders 2 : 25. heinäkuuta - Wolfenstein: Youngblood === Elokuu === : 27. elokuuta - Control ===Syyskuu=== : 13. syyskuuta - Borderlands 3 : 27. syyskuuta - Code Vein ===Lokakuu=== : 4. lokakuuta - Tom Clancy’s Ghost Recon Breakpoint : 25. lokakuuta - The Outer Worlds : 31. lokakuuta - Luigi’s Mansion 3 ===Marraskuu=== : 15. marraskuuta - Pokémon Sword ja Shield : 15. marraskuuta - Star Wars Jedi: Fallen Order ==Palkinnot== == Lähteet == Luokka:Videopelivuodet *
Hitman 2 (vuoden 2018 videopeli)

Hitman 2 on IO Interactiven kehittämä hiiviskelypeli, joka julkaistiin PlayStation 4, Windows ja Xbox One -alustoille 13. marraskuuta . Peliä ei enää julkaistu episodeittain vuoden 2016 Hitman -pelin tapaan, vaan peli julkaistiin kerralla kokonaisena. Peli on muutoin vastaavaan kerroksittaiseen hiekkalaatikkotyyliin rakennettu. == Vastaanotto == Peli on saanut neljä tähteä viidestä Muropaketin arvostelussa. Peli on saanut arvosanaksi 8/10 GameSpotin arvostelussa. == Ääninäyttelijät == == Lähteet == == Aiheesta muualla == * * Luokka:Hiiviskelypelit Luokka:PlayStation 4 -pelit Luokka:Xbox One -pelit Luokka:Windows-pelit Luokka:Vuoden 2018 videopelit Luokka:Hitman- pelit
Tatu Varmanen

Tatu Varmanen (s. 9. heinäkuuta 1998 Sundbyberg, Ruotsi) on suomalainen jalkapalloilija, joka edustaa Ruotsin Superettanissa pelaavaa Östers IF:ää. Varmanen on ruotsalaisen IF Brommapojkarnan kasvatti. Hän on pelipaikaltaan laitapuolustaja. Varmanen edusti kausina 2017–2018 turkulaisseura FC Interiä ja pelasi joukkueessa 31 veikkausliigaottelua, joista 28 ottelua avauskokoonpanossa. Hän siirtyi maaliskuussa 2019 tuolloin Ykkösessä pelanneen TPS:n riveihin yksivuotisella sopimuksella.Laitapuolustaja Tatu Varmanen sopimukseen TPS:n kanssa Hän pelasi kauden 2019 aikana 18 sarjaottelua ja lisäksi täydet minuutit kahdessa liigakarsintaottelussa, joiden tuloksena TPS nousi takaisin Veikkausliigaan. Joulukuussa 2019 Varmanen teki TPS:n kanssa yhden vuoden jatkosopimuksen. Kaudella 2020 hän pelasi Veikkausliigassa 20 ottelua, joista 18 ottelua avauskokoonpanossa. Liigakarsinnassa KTP:tä vastaan hän loukkaantui ensimmäisessä ottelussa ja oli sivussa toisesta. Varmanen siirtyi kaudeksi 2021 Ruotsin Superettanissa pelaavaan Östers IF:ään. == Saavutukset == Seurajoukkueessa: *Suomen Cup 2018 == Lähteet == == Aiheesta muualla == * Varmanen Veikkausliigan sivuilla Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
God of War (vuoden 2018 videopeli)

God of War on Sonyn kehittämä ja julkaisema toimintapeli. Peli on julkaistu PlayStation 4:lle vuonna ja Windowsille vuonna . Pelissä päähenkilö Kratos on siirtynyt kylmään Pohjolaan. Kratoksen ääninäyttelijä on Christopher Judge. ==Äänirooleissa== == Vastaanotto == Peli on saanut Muropaketin arvostelussa täydet 5/5 tähteä. == Lähteet == == Aiheesta muualla == * * Luokka:Toimintapelit Luokka:PlayStation 4 -pelit Luokka:Windows-pelit Luokka:Vuoden 2018 videopelit Luokka:God of War -pelit Luokka:PlayStation 4 Pro -tehostetut pelit
J. E. H. MacDonald

James Edward Hervey MacDonald (12. toukokuuta 1873 Durham – 26. marraskuuta 1932 Toronto) oli kanadalainen taidemaalari, joka kuului Group of Seven -taiteilijaryhmittymään, jota oli mukana perustamassa. Hänen opettajiinsa kuului William Cruikshank. Kuvataiteen luomisen ohella hän muun muassa kirjoitti runoutta ja opetti Ontario College of Artissa. Hänen suosikkikirjailijansa oli Henry David Thoreau, jonka mukaan hän nimesi poikansa, kuvittaja Thoreau MacDonaldin.The Canadian Encyclopedia: J. E. H. MacDonald == Lähteet == Luokka:Kanadalaiset taidemaalarit Luokka:Vuonna 1873 syntyneet Luokka:Vuonna 1932 kuolleet
Lennart Magnusson

Lennart Carl Oscar Magnusson (1. tammikuuta 1924 Tukholma – 2. syyskuuta 2011 Sundsvall) oli ruotsalainen miekkailija ja olympiamitalisti. Magnusson saavutti kalvalla joukkuekilpailussa olympiahopeaa Helsingissä 1952.Olympics at Sports-Reference.com == Lähteet == * Lennart Magnusson Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset miekkailijat Luokka:Ruotsalaiset olympiamitalistit Luokka:Vuonna 1924 syntyneet Luokka:Vuonna 2011 kuolleet
Sven Fahlman

Sven Torsten Fahlman (11. heinäkuuta 1914 Tukholma – 23. kesäkuuta 2003 Sollentuna) oli ruotsalainen miekkailija ja olympiamitalisti. Fahlman saavutti kalvalla joukkuekilpailussa olympiahopeaa Helsingissä 1952. Hän kilpaili samoissa kisoissa myös kalvan yksilökilpailussa ja floretin joukkuekilpailussa.Olympics at Sports-Reference.com Fahlman saavutti myös useita MM-mitalejahttp://www.sport-komplett.de/sport- komplett/sportarten/f/fechten/hst/13.html. == Lähteet == * Sven Fahlman Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset miekkailijat Luokka:Ruotsalaiset olympiamitalistit Luokka:Vuonna 1914 syntyneet Luokka:Vuonna 2003 kuolleet
Assassin’s Creed Odyssey

Assassin’s Creed Odyssey on Ubisoftin kehittämä ja julkaisema toimintaseikkailupeli Assassin’s Creed -pelisarjaan, jossa on aiempaa enemmän roolipelielementtejä. Peli on julkaistu 5. lokakuuta PlayStation 4, Windows ja Xbox One -alustoille. Peli sijoittuu Peloponnesolaissodan aikaan Kreikkaan. == Vastaanotto == Peli on saanut Muropaketin arvostelussa 4,5/5 tähteä. == Ääninäyttelijät == == Lähteet == == Aiheesta muualla == * * Luokka:Assassin’s Creed -pelit Luokka:PlayStation 4 -pelit Luokka:Windows-pelit Luokka:Xbox One -pelit Luokka:Vuoden 2018 videopelit Luokka:PlayStation 4 Pro -tehostetut pelit
Berndt-Otto Rehbinder

Berndt-Otto Viktor Olof R. Rehbinder (1. toukokuuta 1918 Karlskrona – 12. joulukuuta 1974 Boden) oli ruotsalainen miekkailija ja olympiamitalisti. Rehbinder saavutti kalvalla joukkuekilpailussa olympiahopeaa Helsingissä 1952. Hän kilpaili myös kalvan yksilö- ja joukkuekilpailussa olympiatasolla Melbournessa 1956 ja Roomassa 1960.Olympics at Sports-Reference.com Rehbinder saavutti myös useita MM-mitalejahttp://www.sport-komplett.de/sport- komplett/sportarten/f/fechten/hst/13.html. == Lähteet == * Berndt-Otto Rehbinder Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset miekkailijat Luokka:Ruotsalaiset olympiamitalistit Luokka:Vuonna 1918 syntyneet Luokka:Vuonna 1974 kuolleet
Keski-Afrikan tasavallan kansallisarkisto

Keski-Afrikan tasavalla‎n kansallisarkisto () on Keski-Afrikan tasavallan pääkaupunki Banguissa toimiva kansallisarkisto. Kansallisarkisto on hoitanut myös Keski-Afrikan tasavalla‎n kansalliskirjaston (, ) tehtävää, eikä tasavallassa ole ollut erillistä kansalliskirjastoa vaikka tasavallan kansalliskirjastosta on laadittu säädös jo vuonna 1981 ja maan vapaakappaleoikeus on asetettu vuonna 1986 annetulla lailla. YK:n kehitysohjelma UNEPin mukaan keskiafrikkalaisten aikuisten lukutaito oli eräs maailman heikoimmista, sillä vain 36,8 prosenttia yli 15-vuotiaista osasi lukea vuonna 2015. ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French- speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Kansallisarkistot Luokka:Kansalliskirjastot Luokka:Afrikan kirjastot Luokka:Keski-Afrikan tasavallan rakennukset ja rakennelmat Luokka:Keski- Afrikan tasavallan kulttuuri Luokka:Bangui
Bayonetta (pelisarja)

Bayonetta on Platinum Gamesin kehittämä toimintapelisarja. == Pelit == * Bayonetta (2009) * Bayonetta 2 (2014), Wii U, Nintendo Switch * Bayonetta 3 (28. lokakuuta 2022), Nintendo Switch * Bayonetta Origins: Cereza and the Lost Demon (17. maaliskuuta 2023), Nintendo Switch === Spin-off === * 8-Bit Bayonetta (2015) == Muuta == Ensimmäiseen peliin perustuen on tehty anime- elokuva Bayonetta: Bloody Fate. Kahden ensimmäisen pelin ääniraidat on julkaistu CD-levyllä Japanissa. == Lähteet == == Aiheesta muualla == * Pelisarja MobyGamesissä * *
Hierakan-järviruo'onruoste

Hierakan-järviruo'onruoste (Puccinia phragmitis) on kantasieni, jolla on kaksi vuorottaista väli-isäntää ja kolme vuorottaista itiötyyppiä. Sen hyvin näkyviä helmi-itiöitä saattaa tavata hierakoiden (Rumex) ja raparperin (Rheum) lehdiltä. Toisena isäntänään se käyttää järviruokoa (Phragmites), jonka tummanruskeat pitkulaiset talvi-itiöiden ja kellertävät kesäitiöiden pesäkkeet voivat olla vaikeita erottaa maastossa. Lajin on ensimmäisenä tieteelle kuvannut tanskalainen kirurgi Hans Christian Schumacher. == Lähteet == == Aiheesta muualla == *http://www.bioinfo.org.uk/html/Puccinia_phragmitis.htm Luokka:Ruostesienet
Jackson Odell

Jackson Odell (2. heinäkuuta 1997 – 8. kesäkuuta 2018) oli yhdysvaltalainen näyttelijä, joka esiintyi tv-sarjoissa Goldbergit, Moderni perhe, ja iCarly. ==Lähteet== ==Aiheesta muualla== * Luokka:Vuonna 1997 syntyneet Luokka:Vuonna 2018 kuolleet Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät
Rakveren kunta

Rakveren kunta sijaitsee Pohjois-Virossa Suomenlahden etelärannalla Länsi- Virumaan maakunnassa sata kilometriä Tallinnasta itään. == Sijainti == Kunta rajoittuu pohjoisessa Haljalan ja Viru-Nigulan kuntiin, etelässä Vinniin ja Tapaan sekä Rakveren kaupunkiin ja lännessä Kadrinaan. == Hallinto == Rakveren kunta muodostettiin vuoden 2017 kuntauudistuksessa yhdistämällä vanha Rakveren kunta ja Sõmerun kunta uudeksi Rakveren kunnaksi. Uusi kunta otti käyttöönsä Rakveren lipun ja Sõmerun vaakunan. Rakveressä on 5 566 asukasta (1.1.2018). Kunta muodostuu Lepnan, Näpin, Sõmerun ja Uhtnan pienkauppaloista (alevik) ja 47 kylästä (küla). Kunnan hallinnollinen keskus on Sõmerun pienkauppala. == Liikenne == Valtatie 1 ja rautatie Tallinnasta Narvaan kulkevat Rakveren kautta. Valtatie 5 johtaa Rakverestä Pärnuun. == Lähteet == == Aiheesta muualla == *
Tanskan 1. divisioona

Tanskan 1. divisioona on Tanskan jalkapalloilun toiseksi korkein sarjataso. Kaudella 2021–2022 sarjassa pelaa kaksitoista joukkuetta. Sarjan voittaja etenee suoraan pääsarjaan Tanskan Superliigaan. Toiseksi ja kolmanneksi sijoittuneet pääsevät liigakarsintoihin. Kaksi viimeistä putoavat kolmanneksi korkeimmalle sarjatasolle Tanskan 2. divisioonaan. == Joukkueet kaudella 2023-2024 == * Aalborg BK * AC Horsens * B.93 * FC Fredericia * FC Helsingør * HB Køge * Hillerød Fodbold * Hobro IK * Kolding IF * Næstved BK * SønderjyskE * Vendsyssel FF == Sarjan voittajat == * 1945–1946: B93 (1) * 1946–1947: AB (1) * 1947–1948: KB (1) * 1948–1949: KB (2) * 1949–1950: KB (3) * 1950–1951: AB (2) * 1951–1952: AB (3) * 1952–1953: KB (4) * 1953–1954: Køge BK (1) * 1954–1955: AGF (1) * 1955–1956: AGF (2) * 1956–1957: AGF (3) * 1957–1958: Vejle Boldklub (1) * 1958–1959: B1909 (1) * 1959–1960: AGF (4) * 1960–1961: Esbjerg fB (1) * 1961–1962: Esbjerg fB (2) * 1962–1963: Esbjerg fB (3) * 1963–1964: B1909 (2) * 1964–1965: Esbjerg fB (4) * 1965–1966: Hvidovre IF (1) * 1966–1967: AB (4) * 1967–1968: KB (5) * 1968–1969: B1903 (1) * 1969–1970: B1903 (2) * 1970–1971: Vejle Boldklub (2) * 1971–1972: Vejle Boldklub (3) * 1972–1973: Hvidovre IF (2) * 1973–1974: KB (6) * 1974–1975: Køge BK (2) * 1975–1976: B1903 (3) * 1976–1977: OB (1) * 1977–1978: Vejle Boldklub (3) * 1978–1979: Esbjerg fB (5) * 1979–1980: KB (7) * 1980–1981: Hvidovre IF (3) * 1981–1982: OB (2) * 1982–1983: Lyngby BK (1) * 1983–1984: Vejle Boldklub (4) * 1984–1985: Brøndby IF (1) * 1985–1986: AGF (5) * 1986–1987: Brøndby IF (2) * 1987–1988: Brøndby IF (3) * 1988–1989: OB (3) * 1989–1990: Brøndby IF (4) * 1990–1991: Næstved IF (1) * Syksy 1991: Viborg FF (1) * Kevät 1992: Brønshøj BK (1) * Syksy 1992: Esbjerg fB (6) * Kevät 1993: Horsens fS (1) * Syksy 1993: Vejle Boldklub (5) * Kevät 1994: B93 (2) * Syksy 1994: Viborg FF (2) * Kevät 1995: Esbjerg fB (7) * 1995–1996: Hvidovre IF (4) * 1996–1997: Ikast FS (1) * 1997–1998: Viborg FF (3) * 1998–1999: OB (4) * 1999–2000: FC Midtjylland (1) * 2000–2001: Esbjerg fB (8) * 2001–2002: Køge BK (3) * 2002–2003: Herfølge BK (1) * 2003–2004: Silkeborg IF (1) * 2004–2005: SønderjyskE (1) * 2005–2006: Vejle Boldklub (6) * 2006–2007: Lyngby BK (2) * 2007–2008: Vejle Boldklub (7) * 2008–2009: Herfølge BK (2) * 2009–2010: AC Horsens (2) * 2010–2011: AGF (6) * 2011–2012: Esbjerg fB (9) * 2012–2013: Viborg FF (4) * 2013–2014: Silkeborg IF (2) * 2014–2015: Viborg FF (5) * 2015–2016: Lyngby BK (3) * 2016–2017: Hobro IK (1) * 2017–2018: Vejle Boldklub (8) * 2018–2019: Silkeborg IF (3) * 2019–2020: Vejle Boldklub (9) * 2020–2021: Viborg FF (6) == Lähteet == Luokka:Tanskan palloilusarjat Luokka:Tanskan jalkapallo
Vendsyssel FF

Vendsyssel Forenede Fodboldklubber on jalkapalloseura Hjørringin kunnasta. Seura pelaa kaudella 2022–2023 Tanskan toiseksi korkeimmalla sarjatasolla Tanskan 1. divisioonassa. Seura on perustettu vuonna 2013 FC Hjørringingin ja Frederikshavn fIn yhteistyöstä. ==Lähteet== Luokka:Tanskalaiset jalkapalloseurat Luokka:Hjørringin kunta
Matthew Conger

Matthew Conger (s. 11. lokakuuta 1978 Yhdysvallat) on uusiseelantilainen jalkapallotuomari. Hän aloitti tuomaroinnin 15-vuotiaana. Hän aloitti Uuden- Seelannin jalkapalloliigassa kaudella 2007–2008 ja A-Leaguessa kaudella 2014–2015. FIFAn alaisissa turnauksissa hän aloitti vuonna 2015. Conger valittiin tuomariksi jalkapallon MM-kilpailuihin 2018. ==Lähteet== == Aiheesta muualla == Luokka:Uusiseelantilaiset jalkapallotuomarit Luokka:Vuonna 1978 syntyneet Luokka:Elävät henkilöt
Garalo

Garalo on maalaiskunta ja sen keskuskylä Sikasson alueen Bougounin piirissä Malissa. Se sijaitsee 55 kilometriä Bougounista etelään. Kunnassa on 32 800 ja keskuskylässä 9 000 asukasta (vuonna 2009). Garalon kunnan pinta-ala on 673,2 neliökilometriä. Se rajoittuu pohjoisessa Bougounin piirin Tiémala- Banimonotién ja Zantiébougoun, idässä Bladié-Tièmalan ja Yiridougoun, etelässä Sibirilan ja Yinindougoun sekä lännessä Yanfolilan piirin Gouananin ja Djiguiya De Kolonin kuntiin. Länsirajalla virtaa Baouléjoki. Seutu kuuluu Sudanin vyöhykkeeseen. Kasvillisuus on metsäsavannia. Kunnan länsiosassa sijaitsee Dialakoron metsäalue. Kuntaan kuuluu 31 kylää. Asukkaat ovat etupäässä fulbeja, bambaroita ja soninkeja. Garalon kautta kulkee Bougounista Manankoroon johtava maantie RN9. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä. Garalossa ja Djinéssä pidetään viikoittain suuret markkinat. ==Lähteet== Luokka:Bougounin piiri Luokka:Malin kunnat